**Ministru kabineta sēdes protokollēmuma projekta „Par Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 6.1. apakšpunktā dotā uzdevuma izpildi” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” (turpmāk – Ministru kabineta protokollēmums Nr.47) 6.1.apakšpunkts. |
|  2. |  Pašreizējā situācija un problēmas | Saskaņā ar Ministru kabineta protokollēmuma Nr.47 6.1.apakšpunktā doto uzdevumu Finanšu ministrijai (valsts akciju sabiedrībai „Valsts nekustamie īpašumi”) (turpmāk – Sabiedrība) līdz 2012.gada 15.martam, izvērtējot optimālāko būvniecības darbu finansēšanas modeli un atmaksas kārtību par Sabiedrības faktiskajiem būvniecības un to finansēšanu saistītajiem izdevumiem, sadarbībā ar Valsts prezidenta kanceleju, Iekšlietu ministriju, Kultūras ministriju, Ārlietu ministriju un Tieslietu ministriju, normatīvajos aktos noteiktā kartībā iesniegt Ministru kabinetā tiesību akta projektu ar priekšlikumiem par turpmāko rīcību ar šī protokollēmuma 3.punktā minētajiem būvniecības projektiem.Lai nodrošinātu Ministru kabineta protokollēmuma Nr. 47 6.1. apakšpunktā dotā uzdevuma izpildi, minētās ministrijas tika lūgtas sniegt priekšlikumus par turpmāko rīcību ar šī protokollēmuma 3. punktā minētajiem 18 atliktajiem būvniecības projektiem (Sabiedrības vēstules ministrijām tika nosūtītas 2012. gada 10. janvārī), norādot, kuri būvniecības projekti virzāmi kā prioritāri, ņemot vērā finanšu iespējas, un kuru būvniecības projektu īstenošanu var atlikt. Priekšlikumi par Ministru kabineta protokollēmuma Nr.47 3.punktā minētajiem būvniecības projektiem no minētajām ministrijām tika saņemti. Ņemot vērā to, ka Sabiedrības un Iekšlietu ministrija būvniecības projektu skaits (un tā ietvaros veiktās darbības tehnisko projektu izstrādē) sastāda ievērojami lielāko daļu no Ministru kabineta protokollēmuma Nr.47 3.punktā minētajiem būvniecības projektiem, kā arī to, ka Sabiedrības un Iekšlietu ministrijas ar Ministru kabineta protokollēmuma Nr.47 2.2.apakšpunktu konceptuāli atbalstītais būvniecības projekts „Iekšlietu ministrijas padotībā esošajām iestādēm nepieciešamo būvju (ēku) būvniecības un rekonstrukcijas Gaujas ielā 15, Rīgā” ir komplicēts un bija nepieciešams detalizēti noskaidrot Iekšlietu ministrijas viedokli par turpmāko būvniecības projekta īstenošanas gaitu, būvniecības darbu secību, faktisko izdevumu (projekta izstrādes izdevumu) attiecināšanu uz katru būvniecības kārtu, kapitālieguldījumu turpmākajiem apjomiem un to izmaksu ietekmi uz budžetu, un, lai pastiprināti pievērstu uzmanību būvniecības projekta attīstības II posma būvniecības kārtu secībai un apjomiem, un iegūtu papildu informāciju par visu būvniecības projektu, Sabiedrība piedalījās šādās sanāksmēs:* 2012.gada 31.janvārī ar Iekšlietu ministrijas pārstāvjiem par turpmāko rīcību ar būvniecības projektiem;
* 2012.gada 14.februārī ar minētā būvniecības projekta ideju autoriem – SIA „Sarma&Norde Arhitekti” pārstāvjiem par visa būvniecības projekta kopējo ideju un tā turpmāko realizācijas tehniski ekonomiskāko secību;
* 2012.gada 23.februārī ar Iekšlietu ministrijas pārstāvjiem par būvniecības Gaujas ielā 15, Rīgā projekta II kārtu.

Vienlaikus Sabiedrība lūdza Iekšlietu ministrijai sniegt papildu detalizētu informāciju, lai pamatotu Iekšlietu ministrijas atbalstīto būvniecības projektu nepieciešamību Iekšlietu ministrijas funkciju un uzdevumu veikšanai.No Iekšlietu ministrijas tika saņemta papildu detalizēta informācija, kas pamato Iekšlietu ministrijas atbalstīto būvniecības projektu nepieciešamību Iekšlietu ministrijas funkciju un uzdevumu veikšanai (Iekšlietu ministrijas 2012.gada 1.marta vēstule Nr.1-89/686 un 2012.gada 12.aprīļa vēstule Nr.1-89/1164).Ārlietu ministrijas 2012.gada 30.janvāra vēstulē Nr.73/29-370 un 2012.gada 15.maija vēstulē Nr. 73/234-1869 tika minēts pamatojums par nepieciešamību uzsākt Latvijas Republikas vēstniecības Krievijas Federācijā kompleksa – viesu nama „Tālava” rekonstrukciju.Ir nepieciešams papildu laiks, lai sadarbībā ar Iekšlietu ministriju un Ārlietu ministriju sagatavotu informāciju gan par Iekšlietu ministrijas atbalstītā komplicētā būvniecības projekta „Iekšlietu ministrijas padotībā esošajām iestādēm nepieciešamo būvju (ēku) būvniecības un rekonstrukcijas Gaujas ielā 15, Rīgā” attīstības II posma būvniecības kārtu secību un apjomu, gan par Ārlietu ministrijas atbalstītā būvniecības projekta „Latvijas Republikas vēstniecības Krievijas Federācijā ēkas rekonstrukcija Maskavas vēsturiskajā centrā, Čapligina ielā 3 (būvniecības II kārta, t.sk., inženierkomunikācijas un viesu nama „Tālava” rekonstrukcija)” virzību, ņemot vērā tā atrašanās vietu un citus faktorus (aprēķināt būvniecības izmaksas u.c.).Ņemot vērā to, ka detalizētas informācijas sagatavošana par atliktajiem būvniecības projektiem ar iesaistītajām ministrijām turpinās, Finanšu ministrijai (Sabiedrībai) ir nepieciešams papildu laiks, lai sadarbībā ar tām pilnībā izvērtētu un nodrošinātu detalizētākas informācijas sagatavošanu par Ministru kabineta protokollēmuma Nr. 47 3. punktā minētajiem atliktajiem būvniecības projektiem un, kā rezultātā sagatavotu priekšlikumu iesniegšanu Ministru kabinetā. Pamatojoties uz augstāk minēto, Ministru kabineta protokollēmuma Nr. 47 6.1. apakšpunktā dotā uzdevuma izpildes termiņu nepieciešams pagarināt līdz 2012. gada 1.augustam.  |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Finanšu ministrijas sagatavotais Ministru kabineta sēdes protokollēmuma projekts „Par Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 6.1.apakšpunktā dotā uzdevuma izpildi” (turpmāk – protokollēmuma projekts) paredz pagarināt Ministru kabineta protokollēmuma Nr. 47 6.1.apakšpunktā dotā uzdevuma izpildes termiņu līdz 2012.gada 1.augustam.Protokollēmuma projekts pilnībā atrisina 2.punktā minētās problēmas. |
|  5. |  Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība protokollēmuma projekta izstrādē nebija nepieciešama, jo protokollēmuma projektā ietvertie jautājumi tieši neietekmē sabiedrību. |
|  7. |  Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi. |
| 2. |  Projekta izpildes ietekme uz pārvaldes funkcijām |  Projekts šo jomu neskar. |
| 3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
| 4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
| 6. |  Cita informācija |  Nav. |

  Anotācijas II, III, IV,V un VI sadaļa – projekts šīs jomas neskar.

Finanšu ministrs A.Vilks

17.05.2012 16:10

A.Gulbe

67024698, Aiga.Gulbe@vni.lv